stanford-oval/wikipedia huggingface dataset:
Gränna

| Gränna |
| --- | --- |
 Näkymä Grännaan Grännabergetiltä.
 Gränna
 Koordinaatit: 58°1′21″N, 14°28′4″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Jönköpingin kunta
Pinta-ala:  
 – Maa:  1,52 km²
Väkiluku:  2 553
 – Väestötiheys:  1 679,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Gränna on taajama Jönköpingin kunnassa. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa maan toiseksi suurimman järven Vätternin itärannalla. Vuoden 2010 lopussa taajamassa oli 2 553 asukasta.
Kreivi Pietari Brahe perusti Grännan kaupungin vuonna 1652. Tuolloin kaupungin nimenä oli "Brahe-Grenna". Brahe-Grenna oli Ruotsin ensimmäinen ja ainoa feodaalikaupunki, joka sai kaupunginoikeutensa kreiviltä eikä kuninkaalta. Gränna lakkasi olemasta kaupunki vuonna 1971, jolloin Ruotsissa siirryttiin yhtenäiseen kuntamuotoon ja kaupungin alue liitettiin Jönköpingin kuntaan.
Grännan lähistöllä sijaitsevat Brahehusin linnanrauniot. Paikkakunta on tunnettu polkagris-makeisten valmistuksesta. Naparetkeilijä S. A. Andrée oli kotoisin Grännasta, ja paikallisessa museossa on nähtävänä hänen vuonna 1897 Pohjoisnavalle yrittäneen kuumailmapalloretkikuntansa jäämistö.
Vaakuna

Grännan käytössä ollut vaakuna.
Väestönkehitys

| Grännan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 702 | 1 702 |
| 1965 | 1965 |    | 1 874 | 1 874 |
| 1970 | 1970 |    | 2 052 | 2 052 |
| 1975 | 1975 |    | 2 144 | 2 144 |
| 1980 | 1980 |    | 2 301 | 2 301 |
| 1990 | 1990 |    | 2 538 | 2 538 |
| 1995 | 1995 |    | 2 558 | 2 558 |
| 2000 | 2000 |    | 2 574 | 2 574 |
| 2005 | 2005 |    | 2 578 | 2 578 |
| 2010 | 2010 |    | 2 553 | 2 553 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
HMS Onslaught (S14)

| HMS Onslaught |
| --- | --- |


Aluksen vaiheet
Rakentaja:  Chathamin telakka
Kölinlasku:  8. huhtikuuta 1959
Laskettu vesille:  24. syyskuuta 1960
Palveluskäyttöön:  14. elokuuta 1962
Poistui palveluskäytöstä:  1990
Loppuvaihe:  myyty romutettavaksi 1991
Tekniset tiedot
Uppouma:  1 610 t (pinnalla) 2 410 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  17 solmua (sukelluksissa)
Miehistöä:  62
Aseistus
Aseistus:  8 x 21" (533 mm) torpedoputkea
HMS Onslaught (viirinumero S14) oli Britannian kuninkaallisen laivaston Oberon-luokan sukellusvene.
Valmistus

Alus tilattiin Chathamin telakalta, missä köli laskettiin 8. huhtikuuta 1959. Se laskettiin vesille 24. syyskuuta 1960 ja valmistui 14. elokuuta 1962.
Palvelus

Alus poistettiin palveluksesta 1990 ja myytiin vuotta myöhemmin romutettavaksi.
Bonner

Bonner on muun muassa seuraavien henkilöiden sukunimi:
Gemma Bonner (s. 1991), englantilainen jalkapalloilija
Jelena Bonner (1923–2011), venäläinen ihmisoikeusaktivisti
Jo Bonner (s. 1959), yhdysvaltalainen republikaanipoliitikko
Juke Boy Bonner (1932–1978), yhdysvaltalainen blueslaulaja, huuliharpisti ja kitaristi
Matt Bonner (s. 1980), yhdysvaltalainen koripalloilija
Pat Bonner (s. 1960), irlantilainen jalkapallomaalivahti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bhumika Chawla

| Bhumika Chawla |
| --- | --- |
 Bhumika Chawla vuonna 2017.
Henkilötiedot
Koko nimi:  Rachna Chawla
Syntynyt: 21. elokuuta 1978 (ikä 46) New Delhi, Intia
Ammatti:  näyttelijä
Puoliso:  Bharat Thakur (vih. 2007)
Lapset:  1
Näyttelijä
Aktiivisena:  2000–
Aiheesta muualla
bhumikachawla.co.in
IMDb 
AllMovie
Bhumika Chawla (oik. Rachna Chawla; s. 21. elokuuta 1978 New Delhi, Intia) on intialainen näyttelijä, joka tunnetaan parhaiten työstään tamilin-, hindin- ja telugunkielisissä elokuvissa.
Chawla syntyi punjabiperheeseen New Delhissä ja muutti Mumbaihin vuonna 1997 tavoitellakseen näyttelijän uraa. Hän teki ensiesiintymisensä teluguelokuvassa Yuvakudu vuonna 2000 ja on sittemmin esiintynyt yli 50 elokuvassa useilla intialaisilla kielillä.
Hän voitti parhaan telugunkielisen naisnäyttelijän Filmfare Awards South -palkinnon elokuvasta Kushi (2001). Hän voitti parhaan naispääosan Nandi Awards -palkinnon elokuvasta Missamma (2003) ja erikoispalkinnon raadilta elokuvasta Sathyabhama (2007).
Yksityiselämä

Chawla meni naimisiin joogaopettaja Bharat Thakurin kanssa vuonna 2007. Heillä on yksi poika.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2000 | Yuvakudu | Sindhu | Telugu |  |
| 2001 | Badri | Janaki ”Jaanu” | Tamili |  |
| 2001 | Kushi | Madhumitha/Khushi | Telugu |  |
| 2001 | Snehamante Idera | Yuvrani Padmini | Telugu |  |
| 2002 | Roja Kootam | Mano | Tamili |  |
| 2002 | Vasu | Divya | Telugu |  |
| 2003 | Okkadu | Swapna Reddy | Telugu |  |
| 2003 | Missamma | Meghana | Telugu |  |
| 2003 | Simhadri | Indu | Telugu |  |
| 2003 | Tere Naam | Nirjara Bharadwaj | Hindi |  |
| 2003 | Aadanthe Ado Type |  | Telugu | Erikoisesiintyminen |
| 2004 | Run | Jhanvi Choudhry | Hindi |  |
| 2004 | Samba | Nandu | Telugu |  |
| 2004 | Naa Autograph | Divya | Telugu |  |
| 2004 | Dil Ne Jise Apna Kahaa | Dhani | Hindi |  |
| 2005 | Silsiilay | Zia Rao | Hindi |  |
| 2005 | Dil Jo Bhi Kahey... | Tohtori Gayarti Pandey | Hindi |  |
| 2005 | Jai Chiranjeeva | Neelima | Telugu |  |
| 2006 | Sillunu Oru Kaadhal | Ishwarya | Tamili |  |
| 2006 | Family | Tohtori Kavita | Hindi |  |
| 2006 | Mayabazaar | Anupama | Telugu |  |
| 2007 | Gandhi, My Father | Gulab Gandhi | Hindi |  |
| 2007 | Sathyabhama | Sathyabhama | Telugu |  |
| 2007 | Gangotri | Gangotri | Bhodžpuri |  |
| 2007 | Anasuya | Anasuya | Telugu |  |
| 2008 | Swagatam | Vidhya KK | Telugu |  |
| 2008 | Mallepuvvu | Malleshwari ”Malli” Kanneganti | Telugu |  |
| 2008 | Yaariyan | Simran | Pandžabi |  |
| 2009 | Bhramaram | Jaya | Malajalam |  |
| 2009 | Naa Style Veru | Parvati | Telugu |  |
| 2009 | Amaravathi | Amaravathi | Telugu |  |
| 2010 | Yagam | Nandini | Telugu |  |
| 2010 | Thakita Thakita | Vishali | Telugu |  |
| 2010 | Collector Gari Bharya | Indira Gautam | Telugu |  |
| 2011 | Siruthai | Rathnavel Pandianin vaimo | Tamili | Kreditoimaton |
| 2012 | Godfather |  | Kannada | Erikoisesiintyminen |
| 2013 | Buddy | Padma | Malajalam |  |
| 2013 | Chithirayil Nilachoru | Valekerjäläinen/henkisesti jälkeenjäänyt henkilö | Tamili | Erikoisesiintyminen |
| 2014 | Laddu Babu | Madhuri | Telugu |  |
| 2014 | April Fool | Swapna | Telugu |  |
| 2015 | Luv U Alia | Bhoomi | Kannada |  |
| 2015 | Luv U Alia | Bhoomi | Telugu |  |
| 2016 | Luv U Alia | Bhoomi | Hindi |  |
| 2016 | M.S. Dhoni: The Untold Story | Jayanti Gupta | Hindi |  |
| 2017 | Middle Class Abbayi | Jyothi | Telugu |  |
| 2017 | Kalavaadiya Pozhuthugal | Jayanthi | Tamili |  |
| 2018 | U Turn | Maya | Tamili Telugu |  |
| 2018 | Savyasachi | Siri | Telugu |  |
| 2019 | Khamoshi | Rouva Desai | Hindi |  |
| 2019 | Kolaiyuthir Kaalam | Rouva Anand | Tamili |  |
| 2019 | Bhram | Ankita Paul | Hindi |  |
| 2019 | Ruler | Niranjana Prasad | Telugu |  |
| 2021 | Kannai Nambathey |  | Tamili |  |
| 2021 | Seetimaarr |  | Telugu |  |
| 2021 | Idhe Maa Katha |  | Telugu |  |
| 2021 | Operation Majnu |  | Hindi |  |
| 2021 | Paagal |  | Telugu |  |
Palkinnot ja ehdokkuudet

| Vuosi | Palkinto | Kategoria | Elokuva | Tulos |
| --- | --- | --- | --- | --- |
| 2001 | Filmfare Awards South | Paras naisnäyttelijä – telugu | Kushi | Voitto |
| 2003 | Filmfare Awards South | Paras naisnäyttelijä – telugu | Missamma | Ehdokkuus |
| 2003 | Nandi Awards | Paras naispääosa | Missamma | Voitto |
| 2003 | Zee Cine Awards | Paras naistulokas | Tere Naam | Voitto |
| 2003 | Filmfare Awards | Paras naispääosa | Tere Naam | Ehdokkuus |
| 2003 | Screen Awards | Paras naispääosa | Tere Naam | Ehdokkuus |
| 2007 | Filmfare Awards South | Paras naispääosa – telugu | Anasuya | Ehdokkuus |
| 2007 | Nandi Awards | Erikoispalkinto raadilta | Sathyabhama | Voitto |
| 2017 | Zee Telugu Apsara Awards | Paras naissivuosa | Middle Class Abbayi | Voitto |
| 2018 | Filmfare Awards South | Paras naissivuosa – telugu | Middle Class Abbayi | Ehdokkuus |
| 2018 | South Indian International Movie Awards | Paras naissivuosa – telugu | Middle Class Abbayi | Voitto |
Aiheesta muualla

Wikimedia Commonsissa on kuvia tai muita tiedostoja aiheesta .
Bhumika Chawla Internet Movie Databasessa. (englanniksi)
Bhumika Chawla Allmoviessa (englanniksi)
Bonner Platzin metroasema

| Bonner Platz |
| --- | --- |

 Münchenin metro 
Perustiedot
Lyhenne:  BP
Metrolinjat:  U3
Paikkakunta:  München
Avattu:  8. toukokuuta 1972
Rakenne
Tyyppi:  tunneliasema
Laitureita:  1
Laituriraiteita:  2
Liukuportaita:  kyllä
Hissejä:  kyllä
Bonner Platz on U3 -linjan metroasema Münchenin metrossa. Se avattiin 8. toukokuuta 1972.
HMS Offa (G29)

| HMS Offa |
| --- | --- |
 HMS Offa

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  15. tammikuuta 1940
Laskettu vesille:  11. maaliskuuta 1941
Palveluskäyttöön:  20. syyskuuta 1941
Poistui palveluskäytöstä:  myyty Pakistanin laivastolle 1949 nimellä Tariq
Tekniset tiedot
Uppouma:  1 570 t (standardi)
Pituus:  105 m
Leveys:  11 m
Syväys:  4,11 m
Koneteho:  40 000 hv
Nopeus:  37 solmua
Miehistöä:  176+
Aseistus
Aseistus:  4 x QF 4,7" Mk XII yksiputkisina CP Mk XVIII -asennuksina 1 x QF 4" Mk V -ilmatorjuntatykki HA Mk III -asennuksena 1 x neliputkinen QF 2 naulan Mk VII -ilmatorjuntatykki 6 x yksiputkinen Oerlikon 20 mm 4 x 21" (533 mm) torpedoputkea 4 x syvyyspomminheitintä ja 2 x kiskoa, joissa yhteensä 70 syvyyspommia
HMS Offa (viirinumero G29) oli Britannian kuninkaallisen laivaston O-luokan hävittäjä toisessa maailmansodassa.
Valmistus

Alus tilattiin 3. syyskuuta 1939 ensimmäisessä hätälaivueessa (engl. 1st Emergency Flotilla) Fairfield Shipbuilding and Engineering Companyltä Govanista Glasgow'sta, missä köli laskettiin 15. helmikuuta 1940. Alus laskettiin vesille 11. maaliskuuta 1941 ja valmistui vielä samana vuonna 21. syyskuuta.
Palvelus

Alus luovutettiin 3. marraskuuta 1949 Pakistanille, joka liitti sen laivastoonsa nimellä Tariq. Alus palautettiin kuninkaalliselle laivastolle Portsmouthissa 10. heinäkuuta 1959. Se sijoitettiin poistolistalle ja myytiin BISCOlle. Alus saapui hinattuna 13. lokakuuta 1959 T. Youngille Sunderlandiin romutettavaksi.
Haitham Sukkarieh

Haitham Sukkarieh (s. 1966 Irbid) on jordanialainen säveltäjä ja kapellimestari. Hän valmistui Kairon taideakatemian konservatoriosta vuonna 1992 opiskeltuaan siellä Aziz el-Shawanin johdolla. Hän sai sieltä myös filosofian tohtorin arvon vuonna 2011. Opintojensa tueksi hän sai stipendin kuningas Abdullah II:lta. Sukkariehin teoksia on esitetty Egyptissä, Jordaniassa ja Qatarissa. Hänen tuotantoonsa kuuluu muun muassa lukuisia orkesteriteoksia, pianosävellyksiä sekä elokuva- ja teatterimusiikkia.
Sukkarieh perusti Jordanian kansallisorkesterin Ammanissa vuonna 1997 ja otti hoitaakseen sen pääkapellimestarin tehtävät. Hän opetti sävellystä ja harmoniaa Jordanian musiikkiakatemiassa vuosina 1997–2003. Hän on toiminut myös Jordanian yliopiston apulaisprofessorina. Hän on esiintynyt luennoitsijana tutkimusseminaarissa Isossa-Britanniassa.
CanJet

| CanJet |
| --- | --- |

 IATA: C6  –  ICAO: CJA 
Kutsukoodi:  CANJET
Perustettu:  1999
Lakkautettu:  2015
Laivaston koko:  5
Kohteiden määrä:  37
Solmukohdat:  Montreal-Pierre Elliott Trudeaun kansainvälinen lentoasema Halifax Stanfieldin kansainvälinen lentoasema
Emoyhtiö:  I.M.P. Group International Inc.
Kotipaikka:  Enfield, Nova Scotia
Avainhenkilö(t):  Kenneth C. Rowe (toimitusjohtaja)
Yhtiön sivut:  Yhtiön kotisivut
CanJet oli kanadalainen halpalentoyhtiö. Yhtiö lensi ainoastaan tilauslentoja Kanadaan, Yhdysvaltoihin ja Länsi-Intiaan. Yhtiön kotipaikka oli Halifax Stanfieldin kansainvälinen lentoasema, Enfieldin kaupungissa, Nova Scotian provinssissa. CanJetin omisti I.M.P. Group International Inc. Sen palveluksessa oli vuoden 2007 maaliskuussa 572 työntekijää. 10. syyskuuta 2006 saakka yhtiö lensi säännöllisesti 15 reittikohteeseen Kanadassa, jonka jälkeen yhtiö lensi ainoastaan tilauslentoja. CanJetin laivasto koostui viidestä Boeing 737-800 -lentokoneesta.
Yhtiö lopetti lentonsa 1. syyskuuta 2015. Sillä oli tuolloin laivastossaan enää yksi lentokone.
Casa del Fascio

Montevarchin Palazzo Littorio
Casa del Fascio oli italialaisen Kansallisen fasistipuolueen paikallinen päämaja. Niitä rakennettiin Italiassa kaikkiin suuriin kaupunkeihin, tärkeisiin maaseutukuntiin, Italian siirtomaihin sekä miehitettyihin maihin. Rakennukset poikkesivat toisistaan sekä kooltaan että muodoltaan. Arkkitehtuuriltaan ne olivat usein moderneja. Suuremmissa kaupungeissa Case del Fasciot olivat usein monumentaalisia rakennuksia, ja usein niissä oli myös maisemaa hallitseva torni. rakennuksia suunnittelivat muun muassa arkkitehdit Giuseppe Terragni ja Alziro Bergonzo
Entinen Ascianon Casa del Fascio
Aiheesta muualla

Kuvia tai muita tiedostoja aiheesta Casa del Fascio Wikimedia Commonsissa
Casa del Fascio (Como)
Casa del Fascio (Como)

Entinen Comon Casa del Fascio
Casa del Fascio on Comon kaupungissa Italiassa sijaitseva entinen Kansallisen fasistipuolueen paikallinen päämaja, Casa del Fascio.
Comon Casa del Fascio rakennettiin vuosina 1932–1936, ja sen suunnitteli arkkitehti Giuseppe Terragni. Rakennusta pidetään yhtenä 1900-luvun alun arkkitehtuurin merkittävimmistä rakennuksista. Se on hoikkalinjainen valkoiseksi rapattu betonirunkoinen rakennus, jossa on suuria lasipintoja, joista osaan on käytetty lasitiiliä.
Aiheesta muualla

Kuvia tai muita tiedostoja aiheesta Casa del Fascio (Como) Wikimedia Commonsissa
Gerardo Celasco

| Gerardo Celasco |
| --- | --- |

Henkilötiedot
Koko nimi:  Adrian Bellani
Syntynyt: 8. huhtikuuta 1982 (ikä 42)  Miami, Florida
Näyttelijä
Aktiivisena:  2000-
Aiheesta muualla
IMDb
Gerardo Celasco (Adrian Bellani]; s. 8. huhtikuuta 1982) on yhdysvaltalainen näyttelijä. Hän oli toinen näyttelijä, joka näytteli Miguel Lopez-Fitzgeraldia NBC:n päivädraamassa Passions.
Biografia

Lapsena Celasco muutti perheensä kanssa vanhempiensa kotimaahan El Salvadoriin.  Hän sai koulutuksensa American School of El Salvadorissa (Escuela Americana).  Siellä hän ei vain kilpaillut kansainvälisissä hevoshyppykilpailuissa, vaan hän voitti ja kutsuttiin kilpailemaan AASCA Keski-Amerikan kisoissa edustaen maataan.  Celascosta tuli myös erittäin taitava lentopalloilija, ja jälleen kerran hänet kutsuttiin osallistumaan Keski-Amerikan kisoihin.  Joukkue, jossa hän pelasi, voitti Keski-Amerikan turnauksen.  Celascolla oli etuoikeus harjoitella El Salvadorin maajoukkueen kanssa.
Celasco palasi myöhemmin Yhdysvaltoihin opiskelemaan rahoitusta Southern Methodist Universityssä.  Hän jatkoi rahoituksen tutkinnon suorittamista Southern Methodist Universitystä Dallasissa, Teksasissa. Pian sen jälkeen salvadorilainen muotivalokuvaaja Roberto Aguilar pyysi Celascoa Toni & Guy Bed Head -kampanjan kasvoksi.  Hän esiintyi myös Frankie J:n musiikkivideossa kappaleelle "And I Had You There".
People en Español -lehti äänesti hänet yhdeksi maailman 25 kuumimmista latinalaisista poikamiehistä vuonna 2006. Celasco näytteli Miguel Lopez-Fitzgeraldia NBC:n päivädraamassa Passions vuosina 2006–2007. Vuonna 2007 hän esiintyi Passionsin kanssa.  tähti Heidi Mueller Tyra Banks Show -ohjelmassa auttaa isännöimään Tyraa "saippuaoopperakoulun" kautta.
Vuonna 2019 Celasco esiintyi Xavier Castillona ABC-sarjassa How to Get Away with Murder.
Yksityiselämä

Celasco asuu tällä hetkellä Los Angelesissa, mutta on erittäin läheinen perheensä kanssa ja vierailee heidän luonaan usein San Salvadorissa.  Hän alkoi seurustella näyttelijä Jennifer Morrisonin kanssa vuonna 2019;  myöhemmin pari meni naimisiin salassa.
Göygölin piirikunta

Göygölin piiri Azerbaidžanin kartalla.
Göygölin piirikunta (azer. Göygöl rayonu, ven. Гёйгёльский район, Gjoigjolski raion) on paikallishallintoalue Azerbaidžanissa. Vuonna 1930 perustetun piirin pinta-ala on 1380 neliökilometriä. Asukkaita on 57 800 henkeä (vuonna 2010). Vuoteen 2008 saakka nimenä oli Xanlarin piiri.
Göygölin piiri sijaitsee Azerbaidžan länsiosassa Kaukasusvuoristossa ja sen reuna-alueella. Se rajoittuu pohjoisessa Samuxin piiriin ja Gəncən kaupunkiin, idässä Goranboyn piiriin, etelässä Kəlbəcərin piiriin sekä lännessä Daşkəsənin ja Şəmkirin piireihin.
Piirin keskus on Göygölin kaupunki (entinen Xanlar), josta on 364 kilometriä maan pääkaupunkiin Bakuun. Muita merkittävämpiä paikkakuntia ovat Hacıməlikin, Qızılqayan ja Firuzabadin taajamat. Kuntia on yhteensä 30, taajamia 5 ja kyliä 38. Kaupunkiväestön osuus on 41,0 % (vuonna 2010).
Aikaisemmin piirin asukkaista puolet oli armenialaisia (51,7 % vuonna 1959). Vuoden 1999 väestönlaskennan mukaan 97,5 % väestöstä on azereja ja 1,9 % turkkilaisia.
Seudun kautta kulkee Bakun ja Tbilisin välinen rautatie sekä Bakusta Georgian rajalle johtava M1-valtatie. Pääelinkeino on maatalous, joka on erikoistunut viljan, perunan ja vihannesten viljelyyn sekä karjanhoitoon. Lisäksi on pienimuotoista elintarviketeollisuutta.
Nähtävyyksiin kuuluvat muinaiset asuin- ja hautapaikat, vanhat kivisillat, Şəhriyarin, Çaykəndin ja Yeni-Zodin kylien kirkot, Üçbulaqin ja Balçılın kylien puolustustornit sekä vuonna 1854 rakennettu Göygölin saksalainen kirkko.
Paikallislehtenä ilmestyy Göygöl.
Aiheesta muualla

Göygölin piirin sivusto (azeriksi)
Azerbaidjan: Territorial and administrative units (azeriksi), (englanniksi), (venäjäksi)
Azerbaidžanin piirikunnat ja kaupungit
| --- | --- |
Piirikunnat:  Ağcabədi • Ağdam • Ağdaş • Ağstafa • Ağsu • Apšeron • Astara • Babək* • Balakən • Bərdə • Beyləqan • Biləsuvar • Cəbrayıl • Cəlilabad • Culfa* • Daşkəsən • Füzuli • Gədəbəy • Goranboy • Göyçay • Göygöl • Hacıqabul • İmişli • İsmayıllı • Kəlbəcər • Kəngərli* • Kürdəmir • Laçın • Lənkəran • Lerik • Masallı • Neftçala • Oğuz • Ordubad* • Qax • Qazax • Qəbələ • Qobustan • Qubadlı • Quba • Qusar • Saatlı • Sabirabad • Şabran • Şahbuz* • Salyan • Şamaxı • Samux • Sədərək* • Şəki • Şəmkir • Şərur* • Siyəzən • Şuşa • Tərtər • Tovuz • Ucar • Xaçmaz • Xızı • Xocalı • Xocavənd • Yardımlı • Yevlax • Zaqatala • Zəngilan • Zərdab
Kaupungit:  Baku • Gəncə • Lənkəran • Mingəçevir • Naftalan • Nahitševan* • Şəki • Şirvan • Sumqayıt • Xankəndi • Yevlax
Tähdellä * merkityt piirikunnat ja kaupungit kuuluvat Nahitševanin autonomiseen tasavaltaan.
Can Atilla

Can Atilla vuonna 2007.
Can Atilla (s. 26. helmikuuta 1969 Ankara) on turkkilainen säveltäjä.
Atillan isä oli diplomaatti, joten Atilla sai osan musiikkikasvatuksestaan Moskovassa. Hän erikoistui pianon- ja viulunsoittoon. Hänet hyväksyttiin vuonna 1980 Ankaran valtionkonservatorioon, ja hän alkoi säveltää ammattimaisesti suorittaessaan koulutustaan viulistina. Sittemmin Atilla on säveltänyt lukuisia teoksia konserttia, elokuvaa, teatteria ja balettia varten. Vuosina 1988–1990 hän oli Turkin presidentillisen sinfoniaorkesterin jäsenenä.
Presidentillinen sinfoniaorkesteri kantaesitti Atillan teoksen St. Florian -sinfonia vuonna 2002. Naxos-levy-yhtiö on levyttänyt hänen toisen sinfoniansa (Gallipoli – The 57th Regiment). Levytyksellä Bilkentin sinfoniaorkesteria johtaa Burak Tüzün. Muihin säveltäjän teoksiin lukeutuvat Mevlana-oratorio sekä baletit Kerbela ja Piri Reis. Hän on myös tuottelias elektronisen musiikin säveltäjä. Hän on voittanut monia taiteellisia palkintoja kotimaassaan.
Haitallinen valikoituminen

Haitallinen valikoituminen tarkoittaa taloustieteessä tilannetta, jossa ei-toivotut kuluttajat tai tuotteet valikoituvat markkinoille epäsymmetrisen informaation seurauksena. Haitallinen valikoituminen on yksi markkinahäiriön lähde.
Alun perin termiä haitallinen valikoituminen käytettiin vakuutusmarkkinoilla. Sairausvakuutuksen tapauksessa ihmiset, jotka tietävät olevansa suuremmassa riskissä sairastua ottavat vakuutuksen todennäköisemmin kuin muut. Jos vakuutusyhtiöllä on epätäydellinen informaatio ihmisten sairastumisen todennäköisyydestä, ei se voi hinnoitella vakuutusta riskiryhmien mukaan. Tällöin vakuutusten hinta nousee, koska markkinoille valikoituu korkean riskin ihmisiä. Tämä taas vähentää alhaisen riskin ihmisten halukkuutta ottaa vakuutus, mikä nostaa hintaa entisestään. Käytännössä vakuutusyhtiöt pyrkivät hinnoittelemaan tuotteensa riskiryhmien mukaan.
Nobelisti George Akerlof kehitti teoreettisen mallin, joka yleistää haitallisen valikoitumisen periaatteen myös muihin epäsymmetrisen informaation tilanteisiin. Termi market for lemons tulee hänen 1970 julkaisemansa artikkelin nimestä Quarterly Journal of Economics -lehdessä.
Akerlof käytti esimerkkinä käytettyjen autojen markkinoita, jossa myydään kahden tyyppisiä autoja: huonoja (lemons) ja hyviä (cherries). Hän oletti, että ostajat eivät pysty erottamaan huonoja ja hyviä autoja.
Myyjä haluaa 1 000 dollaria huonosta autosta ja 2 000 dollaria hyvästä autosta.
Markkinoilla auton hinnaksi muodostuu hyvien ja huonojen autojen osuuksien mukaan painotettu keskiarvo autojen hinnoista.
Hyvän auton myyjä ei ole valmis luopumaan autostaan alihintaan, ja myyjillä on kannuste tuoda enemmän huonoja autoja markkinoille, koska he saavat niistä suuremman voiton.
Kuluttajat ymmärtävät tämän, minkä seurauksena he suostuvat maksamaan entistä vähemmän. Tämä tekee hyvien autojen myynnin vähemmän kannattavaksi, jolloin niiden osuus vähenee markkinoilla ja hinta painuu lähelle huonon auton hintaa.
Pelkkä huonojen tuotteiden olemassaolo tuhoaa laadukkaiden tuotteiden markkinat, kun osapuolten informaatio on epätäydellinen. 
Hyvien autojen myyjillä on oltava jokin keino vakuuttaa ostajat tuotteidensa saadusta.
Mahdollisia ratkaisuja ovat takuu joka jakaa riskin, brändit jotka vakuuttavat laadusta, kauppaketjut, sertifikointi, lisensointi sekä lakisääteinen laaduntarkastus (esim. moottoriajoneuvojen katsastus).
Good Enough (Annica Milánin ja Kimmo Blomin kappale)

| ”Good Enough”  |
| --- | --- | --- |

Singlen tiedot
 Julkaistu: 2016
 Tekijä(t): Michael James Down, Primoz Poglajen, Jonas Gladnikoff, Michael Ker
 Tyylilaji: pop
Good Enough on Annica Milánin ja Kimmo Blomin vuonna 2016 ilmestynyt popkappale. Kappaleen ovat tehneet Michael James Down, Primoz Poglajen, Jonas Gladnikoff ja Michael Ker.
Good Enough kilpaili vuoden 2016 Uuden Musiikin Kilpailussa, jonka voittaja edusti Suomea saman vuoden Eurovision laulukilpailussa Tukholmassa. Kappale selviytyi UMK:n finaaliin.
Casablanca-Settat

| Casablanca-Settat |
| --- | --- |
 Casablanca-Settatin sijainti Marokossa.
 Koordinaatit: 33°35′N, 7°37′W 
Valtio:   Marokko
Perustettu:  2015
Hallinto:  
 – hallinnollinen keskus:  Casablanca
Pinta-ala:  20 190 km²
Väkiluku (2014):  6 861 739
Casablanca-Settat (arab. الدار البيضاء سطات‎, Ad-Dār al-Bayḍā’ Siṭṭāt) on yksi Marokon 12 alueesta.
Casablanca-Settat sijaitsee Marokon länsirannikon keskiosassa.  Siellä oli asukkaita vuonna 2014 noin 6,9 miljoonaa, arvio vuodelle 2020 oli 7,4 miljoonaa. Alueen pääkaupunki on Casablanca. Casablanca ja Mohammedia ovat kaksi prefektuuria, niiden lisäksi alueella on seitsemän provinssia: Benslimane, Berrechid, El Jadida, Médiouna, Nouaceur, Settat ja Sidi Bennour.
Aiheesta muualla

Kuvia tai muita tiedostoja aiheesta Casablanca-Settat Wikimedia Commonsissa
Marokon alueet
Béni Mellal-Khénifra
Casablanca-Settat
Dakhla-Oued Ed-Dahab
Drâa-Tafilalet
Fès-Meknès
Guelmim-Oued Noun
Laâyoune-Sakia El Hamra
Marrakesh-Safi
Oriental
Rabat-Salé-Kénitra
Souss-Massa
Tanger-Tetouan-Al Hoceima